ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส   นร02670021429

ขอให้พิจารณาจัดสรรงบประมาณในการซ่อมแซมถนนและปรับปรุงพื้นที่จอดรถ บริเวณ สวนเฉลิมพระเกียรติ ร.9 เนื่องในวโรกาสเฉลิมพระชนมพรรษาครบ 55 รอบ 5 ธันวาคม 2530 ถนนสีหบุรานุกิจ แขวงมีนบุรี เขตมีนบุรี กรุงเทพมหานคร
รายละเอียดของเรื่อง :
คำร้องจากเว็บไซต์ --- ขอให้พิจารณาจัดสรรงบประมาณเร่งด่วนนำหินคลุกเข้ามาเททับพื้นถนนซึ่งเป็นหลุมเป็นบ่อหรือซ่อมแซมพื้นถนน และพิจารณาจัดสรรงบประมาณปรับปรุงพื้นที่จอดรถ บริเวณสวนเฉลิมพระเกียรติ ร.9 เนื่องในวโรกาสเฉลิมพระชนมพรรษาครบ 55 รอบ 5 ธันวาคม 2530 ถนนสีหบุรานุกิจ แขวงมีนบุรี เขตมีนบุรี กรุงเทพมหานคร เนื่องจากปัจจุบันลานจอดรถของสวนฯ มีลักษณะเป็นดินสลับกับพื้นคอนกรีตที่แตก ไม่สม่ำเสมอกัน และเป็นหลุมเป็นบ่อ ทำให้เมื่อฝนตกในช่วงสัปดาห์ที่ผ่านมา ถนนชำรุดเป็นดินโคลน นำท่วมขัง รถไม่สามารถจอดได้ รถเกิดความสกปรก ประกอบกับพื้นที่โดยรอบของสวนเป็นสถานที่ตั้งของส่วนงานราชการหลายแห่ง เช่น ตรงข้ามลานจอดฯ ตรงข้ามกับศาลอาญามีนบุรี ศาลแพ่งมีนบุรี สำนักงานที่ดินกรุงเทพมหานคร สาขามีนบุรี สำนักงานเขตมีนบุรี และฝั่งเดียวกับสวนมีโรงเรียน 2 แห่ง คือ โรงเรียนสตรีเศรษฐบุตรบำเพ็ญ โรงเรียนมีนบุรี เป็นต้น จึงมีประชาชนที่เดินทางมาติดต่อราชการ หรือมารับส่งเด็กนักเรียนนำรถเข้ามาจอดบริเวณลานจอดรถจำนวนมาก แต่เมื่อลานจอดมีสภาพตามที่กล่าวข้างต้น ทำให้ประชาชนไม่ได้รับความสะดวกในการนำรถไปจอด บางครั้งพบว่ามีการนำรถไปจอดสะพานข้ามคลองสามวา ซึ่งมุ่งหน้าไปตลาดมีนบุรี ทำให้เสียช่องการจราจร 1 ช่องการจราจร เกิดปัญหาจราจรติดขัดสะสม ประสบปัญหาเป็นระยะเวลาหลายปี จึงเห็นว่าในช่วงที่ฝนตกทุกวันในช่วงนี้ (ปัจจุบันวันที่ 25 พฤษภาคม 2567) ควรมีการจัดสรรงบประมาณเร่งด่วนนำหินคลุกเข้ามาเททับพื้นถนนซึ่งเป็นหลุมเป็นบ่อหรือซ่อมแซมพื้นถนน และในระยะยาวควรมีการพิจารณาจัดสรรงบประมาณปรับปรุงพื้นที่จอดรถให้เป็นถนนคอนกรีตเสริมเหล็ก หรือมีมาตรฐาน ให้สามารถรองรับกับปริมาณของประชาชนที่นำรถมาจอดบริเวณดังกล่าวได้ 

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata